Pavel Varunin

Pavel Varunin (sündinud 12. mail 1961 Tartus) on illustraator, kirjanik ja ikooninikerdaja. Ta on 1998. aastast Eesti Vanausuliste Koguduste Liidu ning Eesti Vanausuliste Kultuuri- ja Arendusühingu juhatuse esimees.

Haridus 
14-aastaselt hakkas Varunin graveerimist õppima Tartus graveerija ja peenmehaaniku Elmar Allekande juures. 1978. aastast töötas graveerijana Tartu Aparaaditehases. 1986. aastal lõpetas ta Moskvas Kunsti Kaugõppe Rahvaülikoolis graafiku eriala, kus oli õppinud 1982. aastast.

Erialane tegevus 
Varunin on raamatuid illustreerinud 2004. aastast. Varunini raamatute illustratsioonid on lubokid, mille näitusi on tehtud nii Eestis, Leedus, Lätis kui ka Venemaal.

2020. aastal avati Varunini initsiatiivil Peipsimaa Külastuskeskuses lubokiõu, kus on üleval nii Varunini näitused kui ka Varunini enda valmistatud käsitrükipress õpitubade tegemiseks ja lubokikunsti tutvustamiseks.

Esimene Varunini autoriraamat on 2010. aastal ilmunud "Родное слово детей староверов Эстонии". Varunini tuntuimaks ilukirjandusteoseks nii Eesti kui ka välismaa venekeelses kogukonnas võib pidada 2018. aastal ilmunud raamatut "Славка и страна Древлесловия" ("Slavka ja Vanakeele maa"), millega Varunin pälvis 2019. aastal Eesti Kultuurkapitali venekeelse autoripreemia.

Eesti- ja venekeelses kogukonnas on üsna hästi tuntud ka vanausuliste pärimuskultuuri tutvustav nn Rääbu lugude sari, mis on ilmunud nii vene kui ka eesti keeles. Sarja esimene raamat "Ряпуша. Причудская сказка с причудами" ilmus 2012. aastal (Peeter Volkonski tõlkes "Rääbu. Peipsiveere muinasjutuveeretus", 2014), teine raamat "Ряпуша и Белое Причудье" ilmus 2014. aastal (Volkonski tõlkes "Rääbu ja Valge Peipsimaa", 2015) ja kolmas raamat "Ряпуша и Чугунная Голова" ilmus 2020. aastal (Volkonski tõlkes "Rääbu ja Malmpea", 2021). 

Hea vastuvõtu on pälvinud vanausuliste kogukonnas 2015. aastal ilmunud "Lesenka dobrodeteli", mis räägib vanausuliste usualustest.

1998. aastast hakkas Varunin tegema vanausuliste puunikerdatud ikoone ning on 2020. aastaks teinud enam kui 40 ikooni. Varunini ikoone leiab näiteks Eestis Kallaste vanausuliste palvemajast, Mustvee vanausuliste palvelast ja Tallinna vanausuliste palvelast, kolm ikooni on Riias Pomoorlaste Jumala ilmumise koguduse palvelas (Рижская Богоявленская Поморская община), Leedus, mitmetes Venemaa vanausuliste palvelates (Pustozersk, Novgorod jne) ning paljudes erakogudes.

Varunini jaoks on kõige olulisemad Venemaal Pustozerski kabelisse tehtud ikoonid "Protopop Avvakum", "Preester Lasar", "Diakon Feodor" ja "Munk Epifani".

Varunin on ainus Eesti puunikerdatud trükipaku pärandtehnoloog. Puunikerdatud trükipakke hakkas Varunin valmistama 2012. aastal ning tema trükipakkudega trükitakse kangaid Peipsimaa Külastuskeskuse Sinilniku töökojas. Aastatel 2012–2021 on Varunin teinud üle saja trükipaku. Euroopas (sh Eestis) ja Venemaal valmistati 20. sajandi alguseni traditsiooniliselt kolmekihilisi puulõikelisi ja/või vasktihvtidega trükipakke, kuid tänapäeval oskavad neid valmistada üsna vähesed meistrid.

Liikmesus 

2004 – Eesti Regionaal- ja Vähemuskeelte Liit (European Bureau of Lesser Used Languages, EBLUL), juhatuse liige.

2004 – Rahvusvähemuste kultuurinõukogu liige (Kultuuriministeerium)

2004 – Eesti Vanausuliste Kultuurikeskus, juhatuse liige

Ettekanded, publikatsioonid 
1998 – konverents "Old Belivers". Oktoober 1998, Erie, Pennsylvania, Ameerika Ühendriigid.

1999 – konverents "Seadus, religioon ja demokraatlik ühiskond". Oktoober 1999, Tartu.

2000 – konverents "Vene vanausulised välismaal". Mai 2000, Tartu.

Iga-aastane teaduskonverents vanausuliste teemal: “Bodrovi lugemised” (“Bodrov reading”). Oktoober 2000, 2002, 2004, 2005,2006 Rezekne, Läti.

Iga-aastane teaduskonverents vanausuliste teemal: "Zavolokini lugemised". Detsember 2005, 2006, 2007, 2009, 2011 Riia, Läti.

2003 – I. Külmoja, P. Varunin, J. Agejeva, O. Rovnova. 2003. raamat «Очерки по истории и культуре староверов Эстонии». Tartu.

2003 – “Vene vanausuliste kultuuriuuringud 2003”, film (Pavel Varunin)

2008 – «Древлеправославный календарь на 2008 год».

2009 – «Книжность староверов Эстонии», vanaslaavi keelest tõlkija

Autoriraamatud 
2008 – "Русские Старообрядцы. Язык, культура, история", Moskva

2010 – "Родное слово детей староверов Эстонии"

2012 – "Ряпуша. Причудская сказка с причудами"

2014 – "Rääbu. Peipsiveere muinasjutuveeretus", Peeter Volkonski tõlkes

2014 – "Ряпуша и Белое Причудье"

2015 – "Rääbu ja Valge Peipsimaa", Peeter Volkonski tõlkes

2015 – "Lesenka dobrodeteli"

2016 – "Lukovodje"

2018 – "Slavka i strana Drevleslovija"

2019 – "Ремесла и промыслы староверов Эстонии"

2020 – "Ряпуша и Чугунная Голова"

2021 – "Rääbu ja Malmpea", Peeter Volkonski tõlkes

Kunstnikutöö 
Raamat „Очерки по истории и культуре староверов Эстонии” I, Tartu, 2004.

Väike kirikuloo teatmik "Eesti Vanausulised”. Tartu, 2006.

Raamat „Фольклор староверов Эстонии, Чудное Причудье”. Tartu, 2007.

Raamat „Очерки по истории и культуре староверов Эстонии” II. Tartu, 2007.

Raamat "Isevärki Peipsiveer, Eesti vanausuliste folkloorist ja pärimuskultuurist". Tartu, 2008.

Raamat "Kallaste vanausuliste lemmiklaulud". Narva Muuseum, 2008.

Raamat "Словарь говора староверов Эстонии", 2008

Raamat "Русские старообрядцы. Язык. Культура. История". Moskva, 2008

Raamat «Книжность староверов Эстонии», 2009

Raamat «Кухня староверов Эстонии», 2010

Vanausuliste vaimulike värsside CD ja rahvalaulude CD, 2009

Raamat «Родное слово детей староверов Эстонии», 2010

Juubeli logo Leedu vanausuliste kirikule. 300. aastapäeva tähistamine, 2010

Peipsimaa külastuskeskuse logo - Rändur Rääbis, 2010

Raamat "Культура староверов стран Балтии и Польши". Vilnius, 2010

Raamat "Староверы Литвы. История. Культура. Искусство". Vilnius,  2011

Raamat «Хроногроф литовский». Vilnius, Vilniuse Ülikool, 2011

Turismikaart "Peipsimaa ja Kolkja", 2012

Raamat "Rahvamängud läbi aastate". Narva Muuseum, 2012

Laulik "Eesti vanausuliste vaimulikud värsid ja lemmiklaulud", 2012

Raamat "Ряпуша. Причудская сказка с причудами", 2012

Raamat "Ряпуша и Белое Причудье", 2014

Raamat "Eesti vanausuliste kirjalik pärand", 2014

Laste värvimisraamat "Лицевая азбука", 2014

Raamat "Альфавит Духовный". Vilnius, 2014 

Raamat "Lesenka dobrodeteli", 2015

Raamat "Lukovodje", 2016

Raamat "Белая лестовка : похоронно-поминальный обряд староверов Эстонии", autor M. Kuvaitseva, toimetaja O. Rovnova. 2017

Raamat "Slavka i strana Drevleslovija", 2018

Raamat "Что такое старообрядчество". Moskva, 2018

Raamat "Ремесла и промыслы староверов Эстонии", 2019

Raamat «Ряпуша и Чугунная Голова», 2020

Vanausuliste ajakiri Rodnaja starina. Riia, 2020

Vanausuliste kalender, 2009

Vanausuliste kalender, 2010 vanausuliste folkloor

Vanausuliste kalender, 2011 dogmaatika

Vanausuliste kalender, 2012 vaimulikud värsid

Vanausuliste kalender, 2013 vanausuliste kirjalik pärand e "Degutski letopisets"

Vanausuliste kalender, 2014 "usutunnistus ehk usu sümbol"

Vanausuliste kalender, 2015 vanausuliste apokrüüf "kaksteist head tegu" ehk "kaksteist head sõpra"

Vanausuliste kalender, 2016 lestovka – vanausuliste palvehelmed

Vanausuliste kalender, 2017 puulõikelised ikoonid

Vanausuliste kalender, 2018 12 apokrüüfi

Vanausuliste kalender, 2019 apokrüüf "Jumalaema uni"

Vanausuliste kalender, 2020 ülempreester Avvakumile (1620-1682)

Vanausuliste kalender, 2021 iga-aastased kirikupühad

Näitused 
2011 – lubokinäitus „Pavel Varunini lubokid“ Daugavpils, Läti

2014–2015 – rändnäitus "Varunini lubokid" Lätis (Riia, Jelgava jne)

2015 – ikooninäitus „Pavel Varunini vanausuliste puitlõikelised ikoonid“,  Eesti Vabaõhumuuseum

2016 – lubokinäitus „Pavel Varunini vanausuliste lubokkide näitus“,  Eesti Vabaõhumuuseum

2018 – ikooni- ja lubokinäitus “Peipsi vana usk: Pavel Varunini ikoonid ja graafika”, Tallinna Vene Muuseum

2017 – lubokinäitus “Современный старообрядческий лубок” Borovsk, Venemaa

2018 – lubokinäitus, Stavropoli kunstimuuseum,  Venemaa

2019 – lubokinäitus „Vanausuliste lubok: traditsioonid ja kaasaeg. Grigori Tokarev-Kazarin ja Pavel Varunin“. Новгородский государственный объединённый музей-заповедник, Veliki Novgorod, Venemaa

2020 – lubokinäitus  «Потешные листы старообрядцев: современный лубок Павла Варунина». Дом русского зарубежья им.А. Солженицына, Moskva, Venemaa

2020 – lubokinäitus „Vanausuliste rahvatarkus“, Lubokiõu, Kolkja

2020 – lubokinäitus «Современный старообрядческий лубок Павла Варунина» Stavropoli kunstimuuseum, Venemaa
2021 – näitus "Kaksteist apostlit puunikerdatud ikoonid ja puidust voolitud vanausuliste ristid" Peipsimaa Külastuskeskus, Kolkja

Tunnustus 
2008 – Valgetähe V klassi teenetemärk

2019 – Eesti Kultuurkapitali kirjanduse sihtkapitali venekeelse autori kirjandusauhind 2018

Viited

Kirjandus 
 Rein Raudvere, Peeter Volkonski tõlkis „Rääbu“ raamatu eesti keelde, Maaleht, 21.11.2014
 Любить лубок: "Причудье - не только лук и копченая рыба" 03.12.2017, Postimees
 Kolkjas tegutsesid lapsed ja detektiiv Rääbu, Janno Zõbin, Tartu Postimees, 27.07.2020
 Александр Айсберг, Павел Варунин: Русские жили на берегах Чудского озера ещё со времен Ярослава Мудрого, Трибуна, 07.08.2020 https://tribuna.ee/tribuna/society/pavel-varunin-1/
 Мария Владимирова, «Чудное причудье» художника Павла Варунина, «Вечерний Ставрополь», 07.06.2020 https://vechorka.ru/article/chudnoe-prichude-hudozhnika-pavla-varunina/
 Автор Павел Варунин и его сказка "Славка и страна Древлесловия", ETV+ ERR, https://services.err.ee/media/embed/934892, 2019
 Павел Варунин: «У нас практически нет своей детской литературы», http://starover-pomorec.eu/starover/plugins/content/content.php?content.923  Староверы-поморцы, 16.03.2019
 Глеб Чистяков, Интервью с П. Г. Варуниным о старообрядчестве Эстонии, https://ruvera.ru/articles/varunin_sovremennoe_staroobrjadchestvo_jestonii, 24.11.2020

Eesti vanausulised
Valgetähe V klassi teenetemärgi kavalerid
Sündinud 1961